CELEX: 62021TN0138
Language: sl
Date: 2021-03-04 00:00:00
Title: Zadeva T-138/21: Tožba, vložena 4. marca 2021 – Virbac/Komisija

31.5.2021   
            
            
               SL
            
            
               Uradni list Evropske unije
            
            
               C 206/28
            
         
      Tožba, vložena 4. marca 2021 – Virbac/Komisija
      (Zadeva T-138/21)
      (2021/C 206/36)
      Jezik postopka: francoščina
      
         Stranki
      
      
         Tožeča stranka: Virbac (Carros, Francija) (zastopnice: M. Thill-Tayara, S. Pelé in L. Bary, odvetnice)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Izvedbeni sklep Evropske komisije C(2020) 7930 final z dne 10. novembra 2020 o izdaji dovoljenja za promet z zdravilom za veterinarsko uporabo „Librela – bedinvetmab“, objavljen 30. decembra 2020 v Uradnem listu Evropske unije (UL EU, C 453, 30. december 2020, str. 1), razglasi za ničen v delu, v katerem je bil sprejet v nasprotju s členom 37 Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila;
               
            
                  —
               
               
                  Izvedbeni sklep Evropske komisije C(2020) 7930 final z dne 10. novembra 2020 o izdaji dovoljenja za promet z zdravilom za veterinarsko uporabo „Librela – bedinvetmab“, objavljen 30. decembra 2020 v Uradnem listu Evropske unije (UL EU, C 453, 30. december 2020, str. 1), razglasi za ničen v delu, v katerem je bil sprejet v nasprotju s členom 31 Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila;
               
            
                  —
               
               
                  Izvedbeni sklep Evropske komisije C(2020) 7930 final z dne 10. novembra 2020 o izdaji dovoljenja za promet z zdravilom za veterinarsko uporabo „Librela – bedinvetmab“, objavljen 30. decembra 2020 v Uradnem listu Evropske unije (UL EU, C 453, 30. december 2020, str. 1), razglasi za ničen v delu, v katerem je bil sprejet v nasprotju s členom 102 PDEU in torej v nasprotju z načeli polnega učinka, zakonitosti in dobrega upravljanja, ki zavezujejo Evropsko komisijo;
               
            
                  —
               
               
                  Komisiji naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: kršitev člena 37 Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (UL, posebna izdaja v slovenščini, poglavje 13, zvezek 34, str. 229), ker se z izpodbijanim sklepom dovoljuje dajanje zdravila Librela® v promet na evropski trg, čeprav naj varnost in učinkovitost tega zdravila glede na to besedilo ne bi bili pravilno in zadostno dokazani.
               
            
                  2.
               
               
                  Drugi tožbeni razlog: kršitev člena 31 prej navedene Uredbe (ES) št. 726/2004, ker naj bi se z izpodbijanim sklepom kršila pravila o pripravi povzetka glavnih značilnosti zdravila, na podlagi katerih naj bi morala Evropska komisija ugotoviti, da je posebno opozorilo za zdravilo Librela® o učinkih protiteles na zdravilo presplošno in preveč nenatančno.
               
            
                  3.
               
               
                  Tretji tožbeni razlog: kršitev polnega učinka člena 102 PDEU in načel zakonitosti in dobrega upravljanja, ker naj bi z izpodbijanim sklepom prišlo do zlorabe prevladujočega položaja, ki jo je storila skupina Zoetis v zvezi z opustitvijo razvoja zdravila, ki je konkurenčno zdravilu Librela® in ki je predmet licence, podeljene tožeči stranki.